Opvoeders afdeling, Dierestories - 03, By OpenStax | Jobilize LLC
1.7 Dierestories - 03
1.7 Dierestories - 03 2
Die leeu en die muis - ('n tradisionele fabel)
Die gedig vertel van verskillende diere en wat hulle gewoontes is. Leerders beplan 'n praatjie oor 'n dier en skryf 'n verslag wat hulle vir die klas voorlees. Leerders lees die stories van "Leeu en Muis" en "Die Skilpad en die Haas" en beantwoord vrae daaroor. Daar is raaisels om te lees en op te los en leerders skryf hulle eie raaisels.
Woorde wat eindig op die volgende medeklinkers; ks, ng, nk, lp, lk, rs, ns, nt, mp, rk asook woorde wat begin met spr, str, skr.
Lees die storie van .....
Eendag beland 'n piepklein muisie in die poot van 'n yslike groot leeu. "Ek het jou gevang, Meneer Muisie, jy is myne!" brul die yslike groot leeu.
"Asseblief, Grote Leeu, Koning van die Diere, moet my nie seermaak nie. Laat my asseblief los. My kinders wag vir my en die son sak al laag. As jy my loslaat, sal ek vir jou ook eendag 'n guns bewys", pleit die muisie.
"Jy weet", brul die yslike, groot leeu, "ek dink nie jy sal enige nut vir my wees nie. Jy is glad te klein om vir my gunste te bewys. Maar loop maar, ek sal jou lewe spaar ter wille van jou kinders. Toe, loop nou, voor ek van plan verander."
Piepklein Muisie skarrel vinnig weg en verdwyn in die bosse.
'n Paar dae later word Grote Leeu in 'n strik gevang. Hy is vas en kan nie roer nie. Hy brul en brul, maar kan nie loskom nie. Skielik hoor hy 'n "piep-piep" hier naby hom. Sowaar, dit is dieselfde muisie wat hy 'n paar dae tevore gevang het.
"Lê stil", piep die muisie, "Ek sal gou-gou die toue deurknaag, dan sal jy los wees."
"Ag, ou Muisie," kla Grote Leeu moedeloos, die toue is so dik en jou tandjies is so klein. Hoe sal jy dit regkry?"